Sohon Torwet

Sohon Torwet ry on Turun yliopistossa toimiva opiskelijapuhallinorkesteri. 

Orkesteri perustettiin vuonna 1951 Turun yliopiston Satakuntalais-Hämäläisen Osakunnan torviseitsikoksi. Vuosien varrella se on laajentunut varsinaiseksi puhallinorkesteriksi, joka esiintyy aktiivisesti niin opiskelijayhdistysten kuin yksityisten tilaajienkin erilaisissa tilaisuuksissa. Orkesteri harjoittelee aktiivisesti Yo-talo B:n Osakuntasalissa.

Sohon Torwien ohjelmisto koostuu enimmäkseen  tanssimusiikista eri vuosikymmeniltä, joka kattaa tyylilajeja perinteisistä lavatansseista nykymusiikin hitteihin saakka. Orkesterin vuosi huipentuu kevätkonserttiin, joka sisältää sekä klassista että kevyempää musiikkia.

Sohon Torwien laulusolistina on esiintynyt muun muassa M. A. Numminen, ja orkesteri on ollut mukana monilla Nummisen levytyksillä.

Diskografia
1991: 40-vuotisjuhlalevy
1995: Suuri solistilevy
1999: Ruusutarha
2003: Yön ääniä

Aiheesta muualla
 Sohon Torwien kotisivut

Lähteet

Kirjallisuutta
Niinikoski, Matti: Torwien väkevä henki  : Opus iv, 2001–2011. Turku 2011.

Akateemiset puhallinorkesterit
Suomalaiset puhallinorkesterit
Turun musiikki
Turun yliopisto